RESOLUCIÓ de 15 de maig de 2018, de la Direcció General de Formació Professional i Ensenyaments de Règim Especial, per la qual s'adapten els annexos de l'Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i matrícula a ensenyaments de grau mitjà i de grau superior de Formació Professional en la Comunitat Valenciana. [2018/5103]

La Llei orgànica 2/2006, de 3 de maig, d’educació (BOE 04.05.2006), estableix en el títol I, capítol V, article 41, les condicions d’accés a la Formació Professional.
El Reial decret 1147/2011, de 29 de juliol, pel qual s’estableix l’ordenació general de la Formació Professional del sistema educatiu regula en el capítol III del títol IV l’admissió i matrícula en els cicles formatius, i en el capítol VI (Ensenyaments de Formació Professional a distància) estableix que les administracions educatives, en l’àmbit de les seues competències, adoptaran les mesures necessàries per a la posada en marxa i funcionament d’aquesta oferta educativa.
L’Ordre 18/2016, d’1 de juny, de la Conselleria d’Educació, Investigació, Cultura i Esport, regula l’accés, l’admissió i matrícula per a l’alumnat que curse ensenyaments de grau mitjà i de grau superior de Formació Professional en règim presencial en modalitat completa o parcial en centres docents públics i privats amb ensenyaments concertats i semipresencial o a distància en modalitat completa o parcial, en centres docents públics de la Comunitat Valenciana.
La disposició addicional tercera de l’Ordre 18/2016, d’1 de juny, de la Conselleria d’Educació, Investigació, Cultura i Esport, faculta la direcció general competent en matèria de Formació Professional per a modificar per resolució els annexos de la mencionada ordre a fi d’adaptar-los a noves titulacions i legislació que incidisca en el seu contingut.

Mitjançant la Resolució 4 d’abril de 2017, de la Direcció General de Formació Professional i Ensenyaments de Règim Especial, es van actualitzar annexos de l’Ordre 18/2016, d’1 de juny, de la Conselleria d’Educació, Investigació, Cultura i Esport, per la qual es regula l’accés, l’admissió i matrícula a ensenyaments de grau mitjà i de grau superior de Formació Professional en la Comunitat Valenciana.
La present resolució modifica els annexos per al procés d’admissió en centres sostinguts amb fons públics, i actualitza els que en l’Ordre 18/2016, d’1 de juny, es van publicar amb la finalitat d’adaptar-los a la legislació vigent.
En virtut d’això que s’ha exposat i en ús de les atribucions conferides per l’article 70 de la Llei del Consell 5/1983, de 30 de desembre, del Consell i l’article 16 del Decret 186/2017, de 24 de novembre, del Consell, pel qual aprova el Reglament orgànic i funcional de la Conselleria d’Educació, Investigació, Cultura i Esport i altra legislació general i de pertinent aplicació, resolc:

Primer i únic. Publicació d’annexos
D’acord amb la disposició addicional tercera de l’Ordre 18/2016, d’1 de juny, de la Conselleria d’Educació, Investigació, Cultura i Esport, per la qual es regula l’accés, l’admissió i matrícula a ensenyaments de grau mitjà i de grau superior de Formació Professional en la Comunitat Valenciana, es modifiquen els següents annexos:

Annex V-a. Criteris en ordre de prioritat, per a l’admissió d’alumnes d’accés directe a cicles formatius de grau superior, curs 2018/2019
Annex V-b. Criteris per a l’admissió d’alumnes per prova d’accés a cicles formatius de grau superior. Curs 2018/2019
Annex V-c. Criteris de prioritat per a l’admissió d’alumnat d’accés directe de formació professional bàsica a grau mitjà. Curs 2018/2019

Disposició derogatòria

Única. Derogació d’annexos
Queden derogats els annexos V-a, V-b i V-c, de la Resolució de 4 d’abril de 2017, de la Direcció General de Formació Professional i Ensenyaments de Règim Especial, per la qual s’adapten els annexos de l’Ordre 18/2016, d’1 de juny, de la Conselleria d’Educació, Investigació, Cultura i Esport, per la qual es regula l’accés, l’admissió i matrícula a ensenyaments de grau mitjà i de grau superior de Formació Professional en la Comunitat Valenciana.

Disposició final

Única. Entrada en vigor
La present resolució entrarà en vigor l’endemà de la seua publicació en el Diari Oficial de la Generalitat Valenciana.

València, 15 de maig 2018.– La directora general de Formació Professional i Ensenyaments de Règim Especial: Marina Sánchez Costas.